b'\n_START_ARTICLE_\nDr\xc3\xa5by kirke (Hornsherred)\n_START_SECTION_\nInventar\n_START_PARAGRAPH_\nKirken er innvendig dekorert p\xc3\xa5 hvelvinger og murer med kalkmalerier utf\xc3\xb8rt av den s\xc3\xa5kalte Isefjordsmesteren fra omkring 1460-80. Emnene er blant andre skapelsen, syndefallet, dommen og helvete. Maleriene er flere ganger blitt restaurert, ofte med hard h\xc3\xa5nd, og skal igjen snart friskes opp. _NEWLINE_Her finnes ogs\xc3\xa5 et nennsomt restaurert krusifiks fra omkring 1250 som antagelig har hengt i korbuen, men som n\xc3\xa5 befinner seg i sideskipet, oppf\xc3\xb8rt av Frederik IVs bror prins Carl.\n_START_SECTION_\nGrevinne Danner\n_START_PARAGRAPH_\nGrevinne Danner var tilknyttet kirken mens hun bodde p\xc3\xa5 J\xc3\xa6gerspris slott. Hennes v\xc3\xa5pen henger i v\xc3\xa5penhuset, og hun donerte kirkens orgel som ble innviet p\xc3\xa5 Frederik VIIs f\xc3\xb8dselsdag den 6. oktober 1870.'